
Изх. №………………………………. г.
ДО 

ОБЩИНСКИ СЪВЕТ ЗЛАТОГРАД
ГР. ЗЛАТОГРАД
ДОКЛАДНА ЗАПИСКА

От Мирослав Митков Янчев – Кмет на Община Златоград

Относно: Подадено проектно предложение от Община Златоград „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“ по процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост
УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
            В рамките на първоначалния обявен срок за кандидатстване Община Златоград подаде проектно предложение „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания в Община Златоград“, с регистрационен номер №: BG-RRP-11.018-0030, по Процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 -  „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост.
С изпълнение на дейностите Община Златоград ще разкрие следните социални услуги:

1. Резидентна грижа за пълнолетни лица с психични разстройства (РГПЛПР) – с капацитет 15 потребители;

2. Резидентна грижа за пълнолетни лица с психични разстройства (РГПЛПР)  – с капацитет 15 потребители;

3. Център за специализирана подкрепа за лица с увреждания и техните семейства (ЦСПЛУТС) – с капацитет 15 потребители.

В изпълнение на Решение №И238 от 24.09.2024 г. на Общински съвет Златоград, е сключен договор между Община Златоград и „МИЗОВ-84“ ЕООД за изготвяне на инвестиционен проект във фаза „Технически проект“ за изпълнение на проект „Изграждане и оборудване на нови социални и интегрирани здравно – социални услуги за резидентна грижа и специализирани социални услуги за лица с увреждания“:


1.
„Изграждане на сграда за предоставяне на социална услуга: Резидентна грижа за пълнолетни лица с психични разстройства (РГПЛПР), находяща се в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“:  


2.
Изграждане на Център за специализирана подкрепа за лица с увреждания и техните семейства (ЦСПЛУТС)“  в УПИ IX - здравеопазване и социални грижи, кв. 134 по ПУП на гр. Златоград, отговарящ на ПИ с идентификатор 31111.35.778 по КК на гр. Златоград, общ. Златоград;


3.
Фотоволтаична централа, до 30 кW, покривен монтаж, за нуждите на Резидентна грижа за пълнолетни лица с психични разстройства (РГПЛПР), находяща се в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“;


4.
Фотоволтаична централа, до 30 кW, покривен монтаж, за нуждите на Резидентна грижа за пълнолетни лица с психични разстройства (РГПЛПР), находяща се в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“;


5.
Фотоволтаична централа, до 30 кW, покривен монтаж, за нуждите на Център за специализирана подкрепа за лица с увреждания и техните семейства (ЦСПЛУТС),  находящ се в гр. Златоград, УПИ IX– Здравеопазване и социални грижи, кв. 134, поземлен имот с идентификатор 31111.35.778 по КК на гр. Златоград;


6.
Ограда в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“;


7.
Ограда в УПИ IX– Здравеопазване и социални грижи, кв. 134, поземлен имот с идентификатор 31111.35.778 по КК на гр. Златоград.

При подготовка на техническото задание за проектиране и основните изисквания към обхвата и съдържанието на отделните проектни части към техническия проект, всяка една от позициите е обсъдена с представител на Структурата по наблюдение и докладване (СНД) - звено в Министерство на труда и социалната политика, което отговаря за подбора, за договарянето на финансиране с крайни получатели, за обобщаването на финансовата и техническа информацията и за осъществяването на контрол върху финансовото и техническо изпълнение на инвестициите, реализирани в рамките на споразумение с Министерството на финансите. 

Тъй като сградата е функционирала с обществено предназначение – седмична детска градина вътрешното разпределение на помещенията е широко стълбище с фоайе и общо помещение в източната част, коридор по останалата дължина на етажите и стаи от двете страни. Санитарните възли и баните са общи за етажите. В пристройка се помещават столовата, под която е разположен кухненския блок. Функционално тя, трудно би могла да се преустрои, така че да се обособят помещенията с необходимите площи и същевременно да отговорят на изискванията на НКСУ и Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията.

В тази връзка със СНД е обсъдено дали дейности по събаряне на четириетажната стоманобетонна сграда и разчистване на имота биха били допустима дейност в рамките на проектното предложение. Предвид положителното становище, в техническото задание за проектиране е възложено и да се предостави проектна разработка по част „Конструктивна“ за събаряне на съществуващата сграда в имота.

С Решение №И266, прието на редовно заседание, проведено на 12.11.2024 г., Общински съвет Златоград възлага на Кмета на Община Златоград, за нуждите на проекта, четириетажната масивна стоманобетонна сграда с ПИ 31111.28.55 по КККР на гр. Златоград, целият с площ 2630 кв.м., да бъде ремонтирана, без да се разрушава. За предвидените цели – предоставяне на социални услуги, сградата да бъде ремонтирана, съгласно изискванията за предоставяне на услугите.


Във връзка с горепосоченото решение и становище с Вх. №53-00-994 от 25.11.2024 г., от „Мизов-84“ ЕООД, предлагам на обсъждане възможността за промяна на местоположението на имота, определен за изграждане на РГПЛПР, а именно имот с площ 1500 кв.м., част от имот с площ 8 651 кв.м, находящ се в югозападната част на имот с идентификатор 31111.35.759 по КККР на гр. Златоград, УПИ I – Болница, кв. 134 по ПУП на гр. Златоград.

Предложеният имот е обезпечен с необходимата инфраструктура и няма да се наложи разходване на допълнителни средства за изграждането й. Местоположението му предопределя пешеходна близост до МБАЛ „проф. д-р Асен Шопов“, както и до Центъра за специализирана подкрепа за лица с увреждания и техните семейства, който също е предвиден за изпълнение в рамките на проектното предложение.


При положително становище е необходимо Общински съвет Златоград да вземе следното

Р Е Ш Е Н И Е:

Във връзка с подадено проектно предложение с наименование „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“ по процедура, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост, на основание чл. 21, ал. 1, т. 23, във връзка с чл. 21, ал. 2 от Закона за местно самоуправление и местна администрация, Общински съвет Златоград

Р Е Ш И:

1. Определя имот с площ 1500 кв.м., част от имот с площ 8 651 кв.м, находящ се в югозападната част на имот с идентификатор 31111.35.759 по КККР на гр. Златоград, УПИ I – Болница, кв. 134 по ПУП на гр. Златоград, който да отговаря на условията за предвидените за изграждане социални услуги и да бъде ползван за това предназначение;

2. Упълномощава Кмета на Община Златоград да предприеме всички необходими правни и фактически действия по промяна, при предоставена възможност за извършване на корекция, в подаденото проектно предложение, с  Вх. рег. №: BG-RRP-11.018-0030 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания в Община Златоград“, в Информационната система за управление и наблюдение ИСУН 2020.
Приложения: 
1. Становище с Вх. №53-00-994 от 25.11.2024 г., от „Мизов-84“ ЕООД;
2. Предложение за изменение на ПУП с разположение на сградата.
С уважение,

МИРОСЛАВ ЯНЧЕВ
Кмет на Община Златоград
Изготвил:

Ирина Иванова 
 Директор на дирекция ИР, ОП, СД и ВО 

Съгласувал:

Елмира Угорлиева - Пехливанова 
Зам.-кмет на Община Златоград



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

